13 अगस्त 2018 को सीएसआईआर के महानिदेशक डॉ गिरीश साहनी एवं माइक्रोबायल टेक्नोलॉजी में अन्वेषणकर्ताओं की टीम द्वारा एक नई पैटेंटीकृत क्लॉट बुस्टर तकनीक का अनावरण किया गया। यह तकनीक एक अनोखी जैविक इकाई से इस्केमिक स्ट्रोक के उपचार में सहयोग करेगी। इस्केमिक स्ट्रोक एक ऐसी अवस्था होती है जो मस्तिष्क धमनियों में होने वाले इम्बोली, थ्रोबस या एथरोस्कलेरोसिस के कारण उत्पन्न होती है। भारत में स्ट्रोक की घटना पश्चिमी देशों की तुलना में अधिक होती है और सभी स्ट्रोकों में इस्केमिक स्ट्रोक का प्रतिशत लगभग 87 प्रतिशत है।